OzLabs/hebrew-wiki-articles huggingface dataset:
העורק הבין-גרמי הקדמי

ראשיתו של העורק הבין-גרמי הקדמי בחלקה התחתון של התמונה.
הָעוֹרֵק הַבֵּין-גַּרְמִי הַקִּדְמִי (TA: arteria interossea anterior), שנקרא בעבר הָעוֹרֵק הַבֵּין-גַּרְמִי הַכַּפִּי (arteria interossea volaris), הוא עורק באמה המסתעף מהעורק הבין-גרמי המשותף ומספק את השרירים בשכבה העמוקה של המדור הקדמי של האמה: השריר כופף האצבעות העמוק, השריר כופף האגודל הארוך והשריר הכפן המרובע.

מעת הסתעפותו של העורק הבין-גרמי הקדמי מהעורק הבין-גרמי המשותף יורד העורק הקדמי על פני צדו הכפי של הקרום הבין-גרמי. לאורך מהלכו הוא מלווה בענף הכפי של עצב התווך ומכוסה על ידי שוליהם ההמשכיים של השריר כופף האצבעות העמוק והשריר כופף האגודל הארוך, אשר אותם הוא מספק. באזור זה גם מסתעפים ממנו העורקים הזנים לעצם החישור ולעצם הגומד.

בגבול העליון של השריר הכפן המרובע הוא מנקב את הקרום הבין-גרמי לכיוון גב האמה, שם הוא משיק לעורק הבין-גרמי האחורי. בטרם העורק מנקב את הקרום הבין-גרמי הוא שולח ענף מטה, מאחורי השריר הכפן המרובע, אשר מתחבר אל ההשקה בין ענפי שורש היד הכפיים של עורק החישור ועורק הגומד. לאחר ההשקה העורק ממשיך לרדת אל שורש כף היד, שם הוא מתחבר אל רשת שורש היד הגבית.

מהעורק הבין-גרמי הקדמי לעיתים מתפצל עורק התווך, אשר מלווה את עצב התווך במהלכו לכיוון כף היד.

==קישורים חיצוניים==

קטגוריה:עורקי הגפיים העליונות
גראנד אסט

גראנד אסט (בצרפתית: Grand Est) הוא חבל בצפון צרפת, החל מ-2016. בירת המחוז היא שטרסבורג. החבל הורכב משלושה חבלים קודמים: אלזס, שמפאן-ארדן ולורן בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 ל-13 חבלי ארץ. החבל מורכב מעשרה מחוזות: ארדן, אוב, מארן, אוט-מארן, מרת ומוזל, מז, מוזל, בא-רן, או-רן וווז'. 

מושל החבל הוא סטפן פראטסי, שנכנס לתפקידו ב-2016. בירת החבל היא שטרסבורג.
ב-1 בינואר 2016 ניתן לחבל שם זמני אלזס-שמפאן-ארדן-לורן, שם שנוצר מאיחוד שמות החבלים. ביולי 2016 מועצת החבל נתנה לחבל את השם גראנד אסט, שם שאושרר במועצת המדינה של צרפת. משמעותו "מזרח גדול" המתאר את מיקום החבל ביחס לצרפת המטרופוליטנית.

==גאוגרפיה==
חבל זה נמצא בצפון מזרח צרפת המטרופוליטנית וגובלת עם המדינות בלגיה, לוקסמבורג וגרמניה בצפונה, עם גרמניה ושווייץ ממזרחה. בדרומה היא גובלת עם חבל בורגון-פראנש-קונטה וממערב בחבלים איל-דה-פראנס ואו-דה-פראנס. מרכז החבל נמצא בקומונה וואה-ואקון (Void-Vacon) שבמחוז מז.

הגבול המזרחי שלה הוא נהר הריין, שבקונגרס וינה הפך להיות עורק מסחר עיקרי בתוך אירופה.

==דמוגרפיה==
נכון לשנת 2012 בחבל היו 5,548,955 תושבים.
רשימת ערים עם מעל ל-20 אלף תושבים:
{| class="wikitable centre sortable" border="1" cellspacing="0" cellpadding="3"
|-
! עיר
! חבל לשעבר
! 2014
|-
|שטרסבורג
| אלזס
| 274,394
|-
|ריימס
|שמפאן-ארדן
| 181,893
|-
|מץ
| לורן
| 119,551
|-
|מילוז
| אלזס
| 110,755 
|-
|נאנסי
| לורן
| 105,067
|-
|קולמר
| אלזס
| 67,257 
|-
|טרואה
|שמפאן-ארדן
| 60,009 
|-
|שרלוויל-מזייר
|שמפאן-ארדן
| 49,759
|-
|שאלון-אן-שמפאן
|שמפאן-ארדן
| 45,225
|-
|טיונוויל
| לורן
| 41,325
|-
|אגנו
| אלזס
| 34,406 
|-
|אפינאל 
| לורן
| 32,387 
|-
|שילטינהים (Schiltigheim)
| אלזס
| 31,691 
|-
|וונדבר-לה-נאנסי (Vandœuvre-lès-Nancy)
|לורן
| 30,569
|-
|סן-דיזייה (Saint-Dizier)
|שמפאן-ארדן
| 25,280
|-
|אפרנה (Épernay)
|שמפאן-ארדן
| 23,529
|-
|שומון
|שמפאן-ארדן
| 22,678
|-
|מונטיניי-לה-מץ (Montigny-lès-Metz)
| לורן
| 21,990 
|-
|סארגמין (Sarreguemines)
| לורן
| 21,605
|-
|פורבך 
| לורן
| 21,475 
|-
|דייה-דה-ווז' 
| לורן
| 21,053 
|}

== קישורים חיצוניים ==

* 

==הערות שוליים==

קטגוריה:צרפת: חבלים
*
יצחק אבנדנה

רבי יצחק אָבֶּנדָנָה (Isaac Abendana; ~1640–1699) היה מלומד, מומחה לעברית ולספרות רבנית ותלמוד, ורופא יהודי, ממשפחת גולי ספרד. חכם הקהילה הספרדית בלונדון לאחר פטירת אחיו הגדול, חכם יעקב אבנדנה.

==ביוגרפיה==
נולד ליוסף אבנדנה, בנקאי נודע, יהודי ממוצא ספרדי. בראשית דרכו באמסטרדם שיתף פעולה עם אחיו החכם יעקב אבנדנה בהבאה לבית הדפוס של ספרים עבריים, כמו "מכלל יופי" של רבי שלמה אבן מלך לביאור מילים קשות בתנ"ך (אמשטרדם ה'ת"ך, 1660). על הספר קיבלו האחים את הסכמותיהם של גדולי המלומדים ההבראיסטים בני זמנו, כמו יוהאן בוקסטורף הבן ואחרים.

למד רפואה באוניברסיטת ליידן, אחר כך נסע לאוניברסיטת קיימברידג' וקיבל משרת הוראה לעברית וספרות רבנית. הוא התפרנס משיעורים פרטיים במקצועות אותם לימד, וממלגת קיום שקיבל בשנים 1664–1666 מטריניטי קולג'. בשל קשיי פרנסה נאלץ למכור ב-1671 לספריית טריניטי את תרגומו ללטינית לששה סדרי משנה, כתב היד הגיע מאוחר יותר לספריית אוקספורד. לפי ש"י פין, כנראה כולל כתב היד גם פירוש גדול של אבנדנה לשישה סדרי המשנה.

מאוחר יותר עזב את קיימברידג' ועבר לאוקספורד שם התיידד עם אחד מראשי הרטפורד קולג' שסייע לו גם כלכלית. לידידו זה, הקדיש אבנדנה את לוחות החישוב האסטרונומיים שהוציא לאור בשנים 1695–1696. בספרו הגדול "Discourses on the Ecclesiastical and Civil Polity of the Jews" (1706), הוא מסביר את שיטות החישוב שלו.

כמו אחיו, שמר אבנדנה על קשרי מחקר ענפים עם מלומדים נוצרים, אחד מידידיו הבולטים היה הפילוסוף האנגלי רלף קדוורת, מופקד הכריסט'ס קולג' בקיימברידג'.

==קישורים חיצוניים==
* 
* 
* 

==הערות שוליים==

קטגוריה:רבנים בריטים
קטגוריה:לונדון: אישים
קטגוריה:אמסטרדם: אישים
קטגוריה:סגל אוניברסיטת קיימברידג'
קטגוריה:ילידי 1640
קטגוריה:נפטרים ב-1699
תומאס קראפט

תומאס קראפט (בגרמנית: Thomas Kraft, נולד ב-22 ביולי 1988 בקירכן שבגרמניה המערבית) הוא כדורגלן עבר גרמני ששיחק בעמדת השוער.

==קריירת מועדונים==
קראפט החל לשחק בקבוצת הנוער של באיירן מינכן בשנת 2004, כאשר היה בן 16. כעבור שנתיים עלה לקבוצת המילואים של המועדון, ששיחקה אז בליגה השלישית בהיררכיית הליגות בגרמניה. בשנת 2008 החל לשחק בקבוצה הבוגרת כשוער השלישי, לאחר מיכאל רנסינג והאנס-יורג בוט. כאשר רנסינג שוחרר מהקבוצה בקיץ 2010, קראפט הפך להיות השוער השני אחרי בוט, ושיחק 90 דקות ושמר על שער נקי במשחק הסופר קאפ הגרמני מול שאלקה 04 בשנת 2010, בו ניצחה באיירן מינכן בתוצאה 2-0. בנובמבר 2010 ערך קראפט את הופעת הבכורה שלו בליגת האלופות, בהפסד 3-2 לרומא, לאחר שבאיירן מינכן הובילה 2-0 במחצית. לא הייתה חשיבות למשחק זה, מאחר שבאיירן מינכן כבר הבטיחה את עלייתה לשמינית הגמר מהמקום הראשון, ולכן התאפשר לתת לקראפט את ההזדמנות, והוא הפגין יכולת טובה על אף ההפסד. במחצית השנייה של עונת 2010/11 קודם קראפט על ידי המאמן לואי ואן חאל להיות השוער הראשון של באיירן מינכן עד לתום העונה. בשמינית גמר ליגת האלופות הציג קראפט יכולת טובה בניצחון החוץ של באיירן מינכן 1-0 מול אינטר מילאנו, אך כשל בגומלין בו באיירן מינכן הפסידה 3-2 בבית והודחה בשערי חוץ, וביצע מספר טעויות במשחקי הליגה. בדיעבד, ההחלטה לתת לקראפט את המקום בהרכב הייתה אחת העילות לפיטוריו של ואן חאל מהקבוצה לפני תום העונה. המאמן שהחליף את ואן חאל, אנדראס יונקר, החזיר את בוט להרכב. בתום עונה זו, עם חתימת מנואל נוייר בבאיירן מינכן, עבר קראפט להרטה ברלין, שרק העפילה לליגת הבונדסליגה, בהעברה חופשית. 

החל מעונת 2011/12 קראפט הוא השוער הקבוע של הרטה ברלין. את בכורתו בקבוצה ערך קראפט במשחק הליגה מול אאוגסבורג. באוקטובר 2011 חזר קראפט לאליאנץ ארנה, והפעם כיריב של באיירן מינכן, ולפני המשחק נערך טקס לכבודו ולכבוד שחקני העבר של באיירן מינכן ששיחקו אז בהרטה ברלין, כריסטיאן לל ואנדראס אוטל. המשחק הסתיים בתוצאה 4-0 לבאיירן מינכן. בתום עונה זו ירד קראפט עם הרטה ברלין לבונדסליגה השנייה, אך הקבוצה חזרה תוך עונה אחת לבונדסליגה מהמקום הראשון. קראפט המשיך לשחק בהרטה ברלין, אך איבד את מקומו בהרכב במהלך עונת 2015/16 לשוער הנורווגי רונה יארסטיין.

ב-25 ביוני 2020 הודיע על פרישה מכדורגל עקב בעיות בריאותיות.

==קריירה בינלאומית==
קראפט שיחק בנבחרות הנוער של גרמניה, אך מעולם לא זומן לנבחרת הבוגרת.

==תארים==
עם באיירן מינכן:
* אליפות הבונדסליגה: 2010.
* הגביע הגרמני: 2010.
* הסופר קאפ הגרמני: 2010.

עם הרטה ברלין:
* אליפות הבונדסליגה השנייה: 2013.

== קישורים חיצוניים ==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני הרטה ברלין
קטגוריה:גרמנים שנולדו ב-1988
עורק התווך

עוֹרֵק הַתָּוֶךְ (TA: arteria mediana) הוא עורק באמה המסתעף מהעורק הבין-גרמי הקדמי ומספק דם לשרירים שאותם מעצבב עצב התווך באמה. העורק מופיע בכ-8% מבני האדם, אך גם בבני אדם שבהם הוא מופיע, לעיתים הוא מופיע בצד אחד בלבד.

העורק מסתעף מהעורק הבין-גרמי הקדמי ועובר עמוק לחבק השרירים הכופפים (רצועת שורש היד הרוחבית), עד להתמזגותו עם אחת מקשתות כף היד.

קטגוריה:עורקי הגפיים העליונות
יז'י ביילצקי

יז'י ביילצקי (בפולנית: Jerzy Bielecki; 28 במרץ 1921, סלבושוב – 20 באוקטובר 2011, נובי טארג) היה פולני קתולי, אסיר אושוויץ, מהבודדים שהצליחו להימלט מהמחנה, וחסיד אומות העולם.

==קורות חייו==
ביילצקי היה תלמיד בגימנסיה בקרקוב. לפני פלישת גרמניה לפולין החליט להצטרף לכוחות פולין במערב. הוא ניסה לעבור להונגריה אך נתפס על ידי הגסטפו ונכלא באושוויץ בשנת 1940.

===מעשה ההצלה===
בסוף 1943, לאחר שלוש שנות מאסר באושוויץ, הכיר ביילצקי את צילה ציבולסקה (Tzila Cybulska) מלומזה וביולי 1944 הצליח להבריח את ציבולסקה מהמחנה בעודו לבוש בבגדי אס אס שהצליח לגנוב ותוך ניצול שליטתו בשפה הגרמנית. לאחר צעדה של כשבועיים, במהלכה נשא ביילצקי את ציבולסקה על כתפיו למשך זמן מה, הגיעו השניים לכפר במחוז קילצה. ביילצקי הצטרף ליחידת פרטיזנים של ארמייה קריובה וציבולסקה הוסתרה עד השחרור באחד הכפרים באזור.

===לאחר המלחמה===
לאחר המלחמה היה ביילצקי עובד סוציאלי וכן אחד ממייסדי ארגון משפחות אסירי אושוויץ הנוצרים לשעבר. הקשר שלו עם ציבולסקה נותק וכל אחד מהם סבר שהשני נספה במלחמה. בשנת 1983 חודש הקשר והשניים נפגשו שוב.

==הנצחה==
סיפור הבריחה וההצלה של ביילצקי, וכן סיפור המפגש המחודש לאחר כארבעים שנה, תואר במספר ספרים וסרטים, בהם אוטוביוגרפיה של ביילצקי והסרט זיכרון .

בשנת 1985 הכיר יד ושם בביילצקי בתואר חסיד אומות העולם. ביילצקי זכה לאותות כבוד פולניים רבים, בהם צלב ההצטיינות המוענק על ידי נשיא פולין, אות מסדר לידת פולין ועוד.

==קישורים חיצוניים==
* 
* [http://www.yadvashem.org/yv/he/exhibitions/flickers_of_light/jerzy_bielecki.asp סיפור ההצלה של יז'י ביילצקי] באתר יד ושם

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:לוחמי ארמייה קריובה
קטגוריה:אסירים במחנה הריכוז אושוויץ
קטגוריה:פולנים שנולדו ב-1921
קטגוריה:פולנים שנפטרו ב-2011
מודל אוטו-רגרסיבי

מודל אוטו-רגרסיבי (באנגלית: autoregressive model) או בקיצור AR, הוא משפחת מודלים המשמשים לייצוג סדרה עתית של תהליך סטוכסטי, בו ערך המשתנה המנובא בעל נקודה בזמן, <math>X_t</math>, תלוי ליניארית בערכי אותו המשתנה בזמנים קודמים, וברכיב רעש. המודל משמש לייצוג, לחיזוי, ולניתוח תהליכים אקראיים בעלי תלות עתית.

== הגדרה ותכונות ==
הסימון <math>AR(p)</math> מייצג מודל אוטו-רגרסיבי מסדר <math>p</math>, המוגדר באמצעות הביטוי: 
:<math> X_t = \sum_{i=1}^p \varphi_i X_{t-i} + \varepsilon_t</math>
כאשר <math>X_t</math> מייצג את ערך המשתנה <math>X</math> בזמן <math>t</math>, <math>p</math> מייצג את מספר הנקודות בזמן לפני <math>t</math> המשמשות לניבוי, <math>\varphi_i</math> הוא פרמטר חופשי המשוערך עבור ערכי <math>X</math> בנקודות בזמנים שלפני <math>t</math>, <math>X_{t-i}</math> הקובע את משקלם בניבוי <math>X_t</math> ו-<math>\varepsilon_t</math> מייצג רכיב של רעש לבן בנקודה בזמן <math>t</math>.
381x381 פיקסליםמשוואה זו ניתנת לכתיבה באמצעות אופרטור ה-LAG <math>L</math> באופן הבא:
<math> X_t = \sum_{i=1}^p \varphi_i L^i X_{t} + \varepsilon_t </math>.
עבור המקרה הפשוט <math>AR(1)</math> עבורו <math>p=1</math>, ניתן לכתוב את המודל כך: 
<math> X_t =\varphi X_{t-1} + \varepsilon_t</math>
במקרה זה, <math>X_t</math> תלוי באופן ישיר רק בערכו בנקודת הזמן הקודמת לו <math>X_{t-1}</math>, וברעש. 
עם זאת מאחר שתלות זו קיימת לכל הנקודות בזמן, אז גם נקודות שלפני <math>X_{t-1}</math>, יהיו בעלות כושר ניבוי של-<math>X_t</math>, כלומר הקורלציה ביניהן תהא גדולה מאפס בערכה המוחלט. לדוגמה <math>\mid \text{Corr} (X_t, X_{t-2})\mid> 0</math>. תכונה זו נכונה גם לסדרים גדולים מאחד. לכן' עבור ניתוח סדרה עתית באמצעות מודל <math>AR</math>, שימוש בתרשים פונקציית אוטו-קורלציה חלקית (או בקיצור PACF) יעיל לקביעת הסדר במקרים רבים. גרף זה, מציג את המתאם חלקי של <math>X_t</math> כל פעם עם נקודה אחרת הקודמת בזמן <math>X_{t-i}</math>, בניכוי המתאמים עם שאר הנקודות שבין זמן <math>t</math> לזמן <math>t-i</math>.

== הרחבות ==
למודל AR הוצעו עם השנים מספר הרחבות. מהחשובות שבהן ניתן למנות את מודל ARMA , המשלב יחד עם AR גם תלות בין רכיבי הרעש של המשתנה <math>X</math> בזמנים שונים, באופן דומה לתלות המוצגת במודל Moving-average , כמו גם את מודל ARIMA , מודל המרחיב את מודל ARMA גם למקרים לא סטיונריים, כלומר כאלו עם שונות ותוחלת המשתנים בזמן.

== ראו גם ==
* מבחן גריינג'ר
* נראות מקסימלית
* התמרת פורייה

== לקריאה נוספת ==
:Hyndman, R.J., & Athanasopoulos, G. (2021) Forecasting: principles and practice, 3rd edition, OTexts: Melbourne, Australia. [https://otexts.com/fpp3/ OTexts.com/fpp3].

קטגוריה:סטטיסטיקה
גרטרודה בבילינסקה

גרטרודה בבילינסקה (בפולנית: Gertruda Babilinska; 1902, סטארוגארד גדנסקי – 1995, ישראל) הייתה חסידת אומות העולם מפולין.

==קורות חיים==
בבילינסקה הייתה בתו של דוור, הבכורה מבין שמונה ילדים. בשנת 1921 עברה לוורשה והחלה להיות מטפלת בביתה של משפחה יהודית.

===מעשה ההצלה===
עם פלישת הגרמנים לפולין ב-1939 היה אבי המשפחה בה הייתה בבילינסקה מטפלת, בפריז. בבילנסקה נותרה עם בעלת הבית ובנה של בעלת הבית, וליוותה אותם לווילנה. שם נפטרה מעסיקתה של בבילינסקה בשנת 1941, ובבילינסקה נותרה עם הילד מיכאל, שהיה בן חמש.

עם הקמת גטו וילנה בספטמבר 1941 השאירה בבילינסקה את מיכאל עמה בדירתה. היא השיגה מסמכי זהות מזויפים עבורו והוא נרשם בתור אחיינה. בנוסף לכך הייתה בבילינסקה נכנסת מעת לעת לגטו כדי לסייע למכרים יהודים. מדי פעם נעשו סריקות של הגסטפו בביתה אך היא לא הסגירה את מיכאל למרות הסכנה לחייה.
העץ שניטע ביד ושם לכבוד חסידת אומות העולם גרטרודה בבילינסקה

===הגעה לישראל===
בבילינסקה ביקשה לקיים את הבטחתה לאמו של מיכאל ולהביאו לארץ ישראל. היא נדדה עמו למחנות העקורים בגרמניה ועלתה עמו על אוניית המעפילים אקסודוס עם אנשי שארית הפלטה. בבילינסקה חלקה עם המעפילים את גורלם, כולל שהותם במחנה עקורים בהמבורג, וב-1948 הגיעה עם מיכאל לישראל.

גרטרודה בבילינסקה התגוררה בתל אביב וקיימה את מיכאל מעבודות ניקיון. היא נותרה קתולית אדוקה אך את מיכאל גידלה כיהודי.

==הנצחה==
בשנת 1963 הכיר יד ושם בגרטרודה בבילינסקה בתור חסידת אומות העולם.

== לקריאה נוספת==
*רם אורן, השבועה: סיפור אמיתי, קשת הוצאה לאור, 2007.

==קישורים חיצוניים==
* [http://www.yadvashem.org/he/righteous/stories/babilinska על גרטרודה בבילינסקה] באתר יד ושם

קטגוריה:פולניות חסידות אומות העולם
קטגוריה:מצילים בשואה: פולין
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:ילידות 1902
קטגוריה:ישראליות שנפטרו ב-1995
קטגוריה:ישראלים שנפטרו ב-1995
סטנלי קלארק

סטנלי קלארק (Stanley Clarke, נולד ב-30 ביוני 1951) הוא מוזיקאי ג'אז ופיוז'ן, בסיסט אמריקאי. קלארק מנגן בגיטרה בס ובקונטרה בס. הוא נודע במיוחד בשל שיתוף הפעולה ארוך השנים שלו עם צ'יק קוריאה.

== ביוגרפיה ==

קלארק נולד בפילדלפיה. בשנת 1972 הצטרף ללהקת הג'אז-פיוז'ן "Return to Forever" בה היו חברים צ'יק קוריאה ואל דימיולה. 

בשנת 1984 הוא הופיע ביחד עם מירוסלאב ויטוס באוסטרליה.

בין השנין 2008–2009 קלארק היה חבר בסופרגרופ SMV ביחד עם שני הבסיסטים ויקטור ווטן ומרקוס מילר.

==קישורים חיצוניים==

* 

קטגוריה:אמני קולומביה רקורדס
קטגוריה:אמני אפיק רקורדס
קטגוריה:מוזיקאים אמריקאים
קטגוריה:בסיסטים אמריקאים
קטגוריה:נגני ג'אז: בסיסטים
קטגוריה:זוכי פרס גראמי
קטגוריה:זוכי פרס גראמי הלטיני
קטגוריה:נגני קונטרבס
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1951
יאן ואנה פוחלסקי

יאן ואנה פוחלסקי (בפולנית: Jan and Anna Puchalski) היו חסידי אומות העולם מפולין שהצילו מספר יהודים בתקופת השואה במסתור, ביניהם היה פליקס זנדמן.

==קורות חיים==
יאן ואנה פוחלסקי היו שומרים על בתי קיץ בכפר לוסושנה (Łosośna) שליד גרודנו שבבלארוס, אז בתחומי פולין. בין הבתים עליהם שמרו היה ביתה של משפחת פרידוביץ. ערב מלחמת העולם השנייה החל יאן לעבוד במפעל טבק.

===פעילות ההצלה===
בתחילת 1943, בתקופה שבה חיסול גטו גרודנו היה בעיצומו, הצליחו מספר יהודים להימלט מהגטו. חלקם הכירו את בני משפחת פוחלסקי מחופשותיהם בבתי הקיץ בכפר לוסושנה ופנו לביתם בבקשת עזרה. חלק ממבקשי העזרה עזבו את ביתה של משפחת פוחלסקי כעבור זמן קצר, אך במשך 17 חודשים הסתירו בני הזוג פוחלסקי את יתר המסתתרים, בהם פליקס זנדמן, וכן מסתתרים נוספים שהגיעו לביתם, וזאת למרות הסיכון שהיה בכך עבורם ועבור חמשת ילדיהם.

היהודים הוסתרו במחבוא מתחת לאדמה. בני משפחת פוחלסקי הצליחו להסוות את המחבוא כך שלא התגלה גם בעת חיפושים שערכו הגרמנים באזור. את פעילותם להצלת היהודים הניעה אדיקותם הדתית-קתולית. הם המשיכו להסתיר את היהודים ולספק את כל צורכיהם עד שחרור האזור בידי הצבא האדום.

לאחר השחרור היגרו הניצולים לארצות הברית ולקנדה ובני משפחת פוחלסקי עברו לאזור שנכלל בתחומי פולין בגבולותיה שאחרי מלחמת העולם השנייה.
העץ שניטע ביד ושם לכבוד חסידי אומות העולם פוחלסקי

==הנצחה==
ב-1986 הכיר יד ושם ביאן ואנה פוחלסקי בתור חסידי אומות העולם. לאחר שנה הוכרו בתואר זה גם שלוש מבנותיהם, שהיו בגיל העשרה בעת מעשה ההצלה. אברהם פוקסמן, מנהל הליגה נגד השמצה בארצות הברית, העניק תואר כבוד של הליגה לצאצאיהם של בני הזוג פוחלסקי.

זנדמן תיאר בפירוט את פעילות ההצלה בספרו "דרכי מוישיי לוישיי".

==קישורים חיצוניים==
* [https://www.yadvashem.org/yv/he/exhibitions/righteous/puchalski.asp סיפור ההצלה על ידי יאן ואנה פוחלסקי], באתר יד ושם

==הערות שוליים==

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:זוגות חסידי אומות העולם
העורק הבין-גרמי האחורי

ראשיתו של העורק הבין-גרמי האחורי בחלקה התחתון התמונה.
הָעוֹרֵק הַבֵּין-גַּרְמִי הָאֲחוֹרִי (TA: arteria interossea posterior), שנקרא בעבר הָעוֹרֵק הַבֵּין-גַּרְמִי הַגַּבִּי (arteria interossea dorsalis), הוא עורק באמה המסתעף מהעורק הבין-גרמי המשותף.

העורק הבין-גרמי האחורי נע אחורנית בין המיתר המלוכסן לגבול העליון של הקרום הבין-גרמי. במסלולו הוא עובר בין הגבולות ההמשכיים של השריר הגבן והשריר מצדיד האגודל הארוך, ולאחר מכן יורד לאורך גב האמה, בין השכבה השטחית לשכבה העמוקה של השרירים הפושטים, שלהם הוא מספק דם.

במקום שבו הוא עובר על גבי השריר מצדיד האגודל הארוך והשריר פושט האגודל הקצר, הוא מלווה בעצב הבין-גרמי הגבי. בחלקה התחתון של האמה הוא משיק לסופו של העורק הבין-גרמי הקדמי.

סמוך לתחילתו של העורק מתפצל ממנו העורק הבין-גרמי החוזר, שעולה לכיוון המרווח שבין עילית העלי הצדית של עצם הזרוע לזיז המרפק, על פני סיביו של השריר הגבן או דרכם ומתחת לשריר המרפק. סופו בהשקה לעורק העקיף האמצעי היוצא מעורק הזרוע העמוק, לענף האחורי של עורק הגומד החוזר ולעורק העקיף הגומדי התחתון.

==קישורים חיצוניים==

קטגוריה:עורקי הגפיים העליונות
העורק הבין-גרמי החוזר

העורק הבין-גרמי החוזר במרכז שמאל התמונה
הָעוֹרֵק הַבֵּין-גַּרְמִי הַחוֹזֵר (TA: arteria interossea recurrens) הוא עורק באמה המסתעף מהעורק הבין-גרמי האחורי ומספק דם למרפק.

העורק הבין-גרמי החוזר יוצא מראשיתו של העורק הבין-גרמי האחורי. הוא עולה לעבר המרווח שבין עילית העלי של עצם הזרוע לבין זיז המרפק, על גבי סיביו של השריר הגבן או דרכם ומתחת לשריר המרפק. בסופו משיק העורק לעורק העקיף האמצעי היוצא מעורק הזרוע העמוק.

קטגוריה:עורקי הגפיים העליונות
אונה שימאיטה

אונה שימאיטה (בליטאית: Ona Šimaitė; 6 בינואר 1894, אקמנה – 17 בינואר 1970, פריז) הייתה ספרנית באוניברסיטת וילנה וחסידת אומות העולם מליטא.

==ביוגרפיה==
בגיל שמונה נסעה שימאיטה עם אמה לריגה עם אימה, שם סיימה את בית הספר היסודי וגימנסיה. במהלך מלחמת העולם הראשונה היא ומשפחתה עברו לרוסיה, שם התגוררה עד שנת 1922. במוסקבה סיימה אונה את הקורסים הפדגוגיים בהורות והשתתפה בהרצאות בפקולטה למשפטים באוניברסיטת מוסקבה. היא עבדה כמדריכה בבית לילדים נכים במושבה חסרת בית. שימאיטה עבדה בתור מתורגמנית בספרייה בקובנה. היא הייתה אוהדת של המפלגה הסוציאל-רבולוציונרית ובתקופת עצמאותה של ליטא בין מלחמות העולם אחזה בהשקפת עולם ליברלית ודמוקרטית.

ערב מלחמת העולם השנייה עברה שימאיטה לווילנה וקיבלה משרה של ספרנית באוניברסיטת וילנה.

===הצלת יהודים===
בעת עבודתה באוניברסיטת וילנה כספרנית, התיידדה שימאיטה עם מספר יהודים שעבדו במקום. זמן קצר לאחר הקמת גטו וילנה ניסתה שימאיטה לסייע ליהודים. היא הייתה אשת קשר בין היהודים בגטו וילנה וגטו קובנה. היא ביקשה וקיבלה אישור להיכנס לגטו וילנה, בתירוץ שיהודים רבים צריכים להחזיר ספרים לספרייה של אוניברסיטת וילנה, בה עבדה, ועליה להיכנס לגטו כדי לקבל את הספרים מידיהם. בתירוץ זה העבירה ליהודי הגטו ידיעות, ניסתה לפעול להצלת יהודים, וכן שימרה נכסי תרבות יהודיים, בעיקר יצירות ספרות - שירה ופרוזה - של יהודים מגטו וילנה.

שימאיטה סיפקה ליהודים מסמכי זהות מזויפים, שאותם יצרו ומסרו לה שניים מחבריה. היא נהגה להעביר ליהודי הגטו חפצי ערך שאותם הפקידו יהודי הגטו למשמרת בידי מכרים מחוץ לגטו. כך יכלו היהודים למכור חפצים אלה ולהוסיף על התזונה הדלה שלה זכו בגטו. בעשותה זאת הסתכנה שימאיטה בכך שהליטאים המקומיים שמהם לקחה את חפצי הערך של היהודים יבקשו לנקום בה ויסגירו אותה. כמו כן הבריחה שימאיטה מספר יהודים מהגטו ומצאה להם מקומות מסתור.

===מעצר===
באביב 1944 התגלה ששימאיטה השתמשה במסמכים מזויפים לשם סיוע ליהודים. היא נעצרה, עונתה במרתף הגסטאפו במשך מספר ימים והוטל עליה עונש מוות.<ref></ref> חבריה שילמו סכומי כסף גדולים לגרמנים, ועונשה הומר במעצר במחנה הריכוז דכאו. לקראת סוף המלחמה הועברה שימאיטה למחנה ריכוז בלודלאנז' שבצפון צרפת, על גבול לוקסמבורג, שם שוחררה על ידי בעלות הברית.

===לאחר המלחמה===
שימאיטה נותרה בצרפת. היא הגיעה לפריז, ושם עבדה בתור ספרנית עד מותה, כשהיא מתקיימת בדלות.

בין השנים 1953–1956 התגוררה שימאיטה בישראל, אך שבה לפריז.
העץ שניטע ביד ושם לכבוד חסידת אומות העולם אונה שימאיטה

==הכרה==
ב-1966 העניק יד ושם לאונה שימאיטה את התואר "חסידת אומות העולם". בשנת 2015 נקרא על שמה רחוב בווילנה.

==לקריאה נוספת==
* "'והבושה אכלה אותי מבפנים': עדותה של חסידת אומות העולם, אונה שימאיטה" מכתב ליצחק נחמן שטיינברג; יד ושם: עיון וחקר, כרך 10, 2007

==קישורים חיצוניים==

* 
* 

==הערות שוליים==

קטגוריה:ליטאיות חסידות אומות העולם
קטגוריה:מצילים בשואה: ליטא
קטגוריה:שואת יהודי ליטא
קטגוריה:ספרנים ומידענים ליטאים
קטגוריה:גטו קובנה
קטגוריה:ילידות 1894
קטגוריה:נפטרות ב-1970
ענף שורש היד הגבי (עורק הגומד)

ענף שורש היד הגבי של עורק הגומד משיק למקבילו מעורק החישור ליצירת רשת שורש היד הגבית.
עֲנַף שֹׁרֶשׁ הַיָּד הַגַּבִּי (TA: ramus carpalis dorsalis) הוא ענף עורקי של עורק הגומד המספק דם לגב היד.

ענף שורש היד הגבי מסתעף מעורק הגומד מעל עצם העדשה ומתעקל לאחור מתחת לגיד השריר כופף שורש היד הגומדי. הוא עובר לאורך צדו הגבי של שורש כף היד, מתחת לגידי השרירים הפושטים, ומשיק לענף שורש היד הגבי היוצא מעורק החישור ליצירת רשת שורש היד הגבית.

מיד בראשיתו מסתעף ממנו ענף קטן הנע לאורך הצד הגומדי של עצם המסרק החמישית ומספק את הצד הגומדי של אחורי הזרת.

קטגוריה:עורקי הגפיים העליונות
קטגוריה:שורש כף היד
ענף שורש היד הכפי (עורק הגומד)

ענף שורש היד הכפי במרכז התחתון של התמונה.
עֲנַף שֹׁרֶשׁ הַיָּד הַכַּפִּי (TA: ramus carpalis palmaris) הוא ענף עורקי בשורש כף היד המסתעף מעורק הגומד.

ענף שורש היד הכפי חוצה את קדמת שורש כף היד, מתחת לגידי השריר כופף האצבעות העמוק, ומשיק לענף שורש היד הכפי היוצא מעורק החישור.

קטגוריה:עורקי הגפיים העליונות
קטגוריה:שורש כף היד
הענף הכפי העמוק

הענף הכפי העמוק בצדה הגומדי (ימני בתמונה) של כף היד
הֶעָנָף הַכַּפִּי הֶעָמֹק (TA: ramus palmaris profundus) הוא ענף עורקי בכף היד המסתעף מעורק הגומד.

הענף הכפי העמוק עובר בין השריר מצדיד הזרת והשריר כופף הזרת הקצר, וכן דרך התחל של השריר מנגד הזרת. הוא משיק בסופו לעורק החישור ויוצר עמו את קשת כף היד העמוקה.

קטגוריה:עורקי הגפיים העליונות
צהוב מהיר AB

צהוב מהיר AB (באנגלית: Fast Yellow AB) הוא צבע מאכל השייך למשפחת צבעי האזו. באירופה הוא מסומן על ידי מספר E כ-E105. הוא נאסר לשימוש באירופה וארצות הברית, לאחר שבדיקות טוקסיקולוגיה הראו כי הוא מזיק לבריאות.

==קישורים חיצוניים==

קטגוריה:אנילינים
קטגוריה:צבעי מאכל
קשת כף היד השטחית

אספקת הדם לכף היד. קשת כף היד השטחית מרוחקת יחסית לקשת העמוקה.
קֶשֶׁת כַּף הַיָּד הַשִּׁטְחִית (TA: arcus palmaris superficialis) היא רשת עורקית בכף היד הנוצרת מהשקה של עורק הגומד, אשר מהווה את עיקר התרומה לה, עם הענף הכפי השטחי המגיע מעורק החישור. הקשת מרוחקת יחסית לקשת כף היד העמוקה, מרחק של כסנטימטר, בערך בקו קצה האגודל כאשר הוא מוצדד באופן מרבי.

מן הקשת יוצאים שלושה מעורקי האצבעות הכפיים המשותפים, וממשיכים מטה על פני השרירים התולעיים השני, השלישי והרביעי, בהתאמה. כל אחד מהם מקבל דם גם מאחד מעורקי מתוך היד הכפיים. סמוך למפרקי מתוך היד והגלילים, כל עורק אצבע כפי משותף מתפצל לשני עורקי אצבעות כפיים מיוחדים.

הקשת, כמו גם הקשת העמוקה, היא עדות לאספקת הדם המקבילנית לכף היד, שבבסיסה עומד מבחן אלן.

בחלק מהאנשים לא הענף הכפי השטחי משלים את הקשת, אלא עורק האגודל הראשי, עורק האצבע החישורי או עורק התווך.

קטגוריה:עורקי הגפיים העליונות
השרפה הגדולה השנייה של לונדון

השרפה הגדולה השנייה של לונדון הוא שמה של התקפת האוויר שערך הלופטוואפה על לונדון בליל 29–30 בדצמבר 1940, במהלך הבליץ במלחמת העולם השנייה. בהתקפה נהרגו מעל 160 איש, נפצעו למעלה מ-500 ומאות בניינים נהרסו. הפצצה זו, שהייתה המסיבית ביותר שנערכה במהלך הבליץ, השתרעה על שטחים מחלקה הדרומי של איזלינגטון ועד לאזור המקיף את קתדרלת סנט פול. סך כל שטח האזור שנהרס גדול מזה שחרב בשרפה הגדולה של לונדון ב-1666.

בהתקפה, שהחלה בשעה שש אחרי הצהריים של 29 בדצמבר ונמשכה עד לשעות הבוקר המוקדמות שלמחרת, הוטלו על לונדון מעל 24,000 פצצות חנ"מ ומעל 100,000 פצצות תבערה. כתוצאה מההפצצה הוצתו מעל 1500 שרפות שהתלכדו לשלוש שריפות ענק, אשר בתורן הובילו לסופת אש שהתפשטה על פני העיר. על הלחימה בשריפות הקשתה מאוד העובדה שמזג האוויר במהלך ההפצצה היה יבש, ובנוסף נהר התמזה היה בשפל, דבר שגרם ללחץ מים נמוך בצנרת העירונית.

== נזקי ההפצצה ==

בין המבנים שנהרסו בהפצצה והשריפות שהתחוללו בעקבותיה 31 בתי גילדה, 19 כנסיות ובהן כנסיית סימטת פטרנוסטר וכנסיית סנט לורנס ג'וורי, הגג המפורסם של בית גילדהול, משרד הטלגרף הראשי. רחוב פטרנוסטר, שהיה המרכז של בתי ההוצאה לאור בלונדון, חרב כליל ומעל 5 מיליון ספרים הושמדו בשרפה.

כמעט כל בניין שסביב קתדרלת סנט פול, ברובע הסיטי של לונדון, חרב או ניזוק בהתקפה. הקתדרלה עצמה לא חרבה בזכות מאמצים עילאיים: מכבי האש של לונדון לחמו להרחיק את הלהבות ממנה, וקבוצה מסורה של כבאים וצופי אש, שגויסו למטרה זו בהמרצתו של ראש הממשלה וינסטון צ'רצ'יל, פעלו בחירוף נפש לכבות כל פצצת תבערה שנחתה על גג המבנה או בסביבתו. בסך הכול נפלו על הקתדרלה או בסביבתה 29 פצצות תבערה, שאחת מהן כמעט והציתה את גג המבנה.

== אבדות ==

מעל 160 אזרחים נספו במהלך ההתקפה והשריפות שאחריה, ורבים נוספים מתו מפציעותיהם בימים שלאחר מכן. 14 כבאים נהרגו ו-250 נפצעו.

== בתרבות ==
* סנט פול שורדת - מהתמונות מהידועות ביותר שצולמו במהלך מלחמת העולם השנייה. התמונה הפכה לסמל של עמידת הגבורה של לונדון ובריטניה בהפצצות.
* ספרה זוכה פרסי ההוגו והנבולה של הסופרת קוני ויליס All Clear מכיל תיאור נרחב של ליל ההפצצה. בביקורות שנכתבו על הספר נכתב כי הפרסים ניתנו לספר לאו דווקא בשל איכותו, אלא כמעיין "פרס" לתושבי לונדון על עמידתם האמיצה בהפצצה. גם שיאו של הסיפור הקצר משמרת אש מאת ויליס מתרחש בליל ההפצצה.

==קישורים חיצוניים==
* 

קטגוריה:הבליץ
קטגוריה:מלחמת העולם השנייה: 1940
קטגוריה:שרפות בלונדון
קטגוריה:לונדון במלחמת העולם השנייה
קטגוריה:1940 בממלכה המאוחדת
עורקי האצבעות הכפיים המשותפים

אספקת הדם לכף היד. עורקי האצבעות הכפיים המשותפים יוצאים מקשת כף היד השטחית אל האצבעות.
עוֹרְקֵי הָאֶצְבָּעוֹת הַכַּפִּיִּים הַמְּשֻׁתָּפִים (TA: arteriae digitales palmares communes) הם קבוצה של שלושה עורקים בכף היד המסתעפים מקשת כף היד השטחית ומספקים דם לאצבעות.

עורקי האצבעות הכפיים המשותפים יוצאים מקשת כף היד השטחית ויורדים על פני השרירים התולעיים השני, השלישי והרביעי. אל כל עורק מתמזג אחד מעורקי מתוך היד הכפיים המגיעים מקשת כף היד העמוקה, ולאחר מכן הם מתפצלים כל אחד לזוג עורקי אצבעות כפיים מיוחדים הנעים בצדה של כל אצבע, למעט האגודל.

קטגוריה:עורקי הגפיים העליונות
עורקי האצבעות הכפיים המיוחדים

אספקת הדם לכף היד. עורקי האצבעות הכפיים המיוחדים יוצאים מעורק האצבעות הכפיים המשותפים.
עוֹרְקֵי הָאֶצְבָּעוֹת הַכַּפִּיִּים הַמְּיֻחָדִים (TA: arteriae digitales palmares propriae) הם קבוצת עורקים בכף היד המסתעפים מעורקי האצבעות הכפיים המשותפים ומספקים דם לאצבעות.

עורקי האצבעות הכפיים המיוחדים נעים לאורך צדי הגלילים, כשכל עורק נמצא אחורית לעצב מקבוצת עצבי האצבעות הגביים שמקורם בעצב הגומד. העורקים משיקים באופן חופשי ברקמה התת-עורית של קצות האצבעות ומקושרים דרך ענפים קטנים הסמוכים למפרקים הבין-גליליים של היד. מכל אחד מהם גם מתפצל זוג ענפים גביים שמשיקים לעורקי האצבעות הגביים ומזינים את החלקים הרכים בגב הגלילים השני והשלישי, לרבות את מיטת הציפורן.

יוצא דופן הוא עורק האצבע הכפי המיוחד שבצד הזרת, אשר יוצא ישירות מעורק הגומד, בנקודה העמוקה משריר הכף הקצר.

קטגוריה:עורקי הגפיים העליונות
תחמוצת ברזל

[[פיגמנט תחמוצת ברזל]]
שימושים של תחמוצות ברזל
תחמוצת ברזל היא תרכובת כימית המורכבת מברזל וחמצן. בסך הכל מוכרות 16 תחמוצות ברזל והידרוקסידים.

תחמוצות ברזל נפוצות בטבע, ומשמשת בתפקיד חשוב בתהליכים גאולוגים וביולוגים רבים, ונמצאות בשימוש נרחב בבני האדם. לדוגמה בעפרת ברזל, פיגמנט, זרז, תרמיט והמוגלובין. חלודה נוצרת מתחמוצת ברזל (III). תחמוצות ברזל משמשות כפיגמנט זול, עמיד כציפוי ובבטון צבעוני. הצבעים הזמינים הם לרוב בטווח של צהוב, כתום, אדום, חום ושחור. כאשר משתמשים בתחמוצות ברזל כצבע מאכל, הן מיוצגות באמצעות E172.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
ברזל
E172
קטגוריה:ברזל
חום HT

חום HT (באנגלית: Brown HT), נקרא גם חום שוקולד HT ו-C.I. 20285, הוא צבע מאכל חום סינתטי ממשפחת אזו.

כאשר הוא נמצא בשימוש במאכלים הוא מסומן באמצעות מספר E כ-E155. הוא משמש כתחליף לצבע מאכל מקקאו או קרמל. הוא נמצא בשימוש בעיקר בעוגות שוקולד וכן בחלב, גבינה, יוגורט, ריבה, דג ומוצרי מזון אחרים. הוא עלול ליצור תגובה אלרגית באסתמתים ואנשים הרגישים לאספירין.

הוא נאסר לשימוש באוסטריה, בלגיה, דנמרק, צרפת, גרמניה, ארצות הברית, נורווגיה, שווייץ ושוודיה.

==קישורים חיצוניים==

קטגוריה:כהלים
קטגוריה:צבעי מאכל
ארמיית המשמר השמינית

ארמיית המשמר השמינית היא ארמיית משמר משולבת של כוחות היבשה הרוסיים.

==היסטוריה==
===מלחמת העולם השנייה===
בעקבות הצטיינותה במערכה בתוך סטלינגרד שונה שמה של הארמייה ה-62 ב-16 באפריל 1943 לארמיית המשמר השמינית. במסגרת החזית הדרום-מערבית השתתפה הארמייה בקיץ ובסתיו 1943 במתקפה הסובייטית באגן הדונבאס, ובהתקדמות אל נהר הדנייפר. היא השתתפה בשחרור העיר זפוריז'יה, חצתה את הדנייפר והקימה ראש גשר בגדה המערבית של הנהר. לאחר שסופחה לכוחות החזית האוקראינית השלישית ב-20 באוקטובר, השתתפה הארמייה בשורה של מתקפות סובייטיות בסוף 1943 ובחודשים הראשונים של 1944, במסגרתם שוחרר כל שטח אוקראינה הדרומית.

בקיץ 1944 הועברה הארמייה לחזית הבלארוסית הראשונה והשתתפה במבצעים לשחרור בלארוס מידי כוחות הציר. כוחותיה כבשו את העיר לובלין, חצו את נהר הויסלה מדרום לוורשה, והצליחו להחזיק בראש הגשר במגנושב למרות מתקפות נגד גרמניות עזות. בינואר 1945 השתתפה ארמיית המשמר ה-8 במבצע "ויסלה-אודר", במסגרתו שוחרר שטח פולין מידי הגרמנים. כוחותיה הגיעו ראשונים לנהר האודר והצליחו להקים ראש גשר מעבר לנהר באזור קוסטרין. בפברואר-מרץ 1945 ניצלה הארמייה את ניסיונה העשיר בקרבות רחוב, כדי להכניע את חיילות המצב הנאציים שהחזיקו בערים פוזנן וקוסטרין. ב-16 באפריל שימשה הארמייה כחוד החנית של מתקפת החזית הבלארוסית ה-1 על ברלין. היא השתתפה בקרבות על דרכי הגישה לעיר ובתוך העיר עצמה, ומפקד הארמייה, וסילי צ'ויקוב, קיבל את כניעת הכוחות הגרמניים שהגנו על העיר ב-2 במאי 1945.

===לאחר המלחמה===
לאחר המלחמה נשארה הארמייה חלק מכוחות הצבא האדום, והייתה מוצבת בגרמניה המזרחית. בשנת 1992 פורקה הארמייה בעקבות קריסת ברית המועצות, אולם בשנת 2017 הוקמה מחדש.

==קישורים חיצוניים==

* [http://samsv.narod.ru/Arm/ag08/arm.html ארמיית המשמר השמינית] באתר samsv 

קטגוריה:זירת מזרח אירופה במלחמת העולם השנייה
8
8
קטגוריה:יחידות צבא רוסיות
אינדיגו כרמין

אינדיגו כרמין (באנגלית: Indigo carmine) הוא אינדיקטור pH. כמו כן הוא מאושר לשימוש כצבע מאכל בארצות הברית ובאירופה, ומסומן במספר E כ-E132.

== שימושים ==
אינדיגו כרמין נמצא בשימוש נרחב כאינדיקטור pH. הוא בצבע כחול ב-pH 11.4 וצהוב ב-pH 13.0. הוא משמש גם כצבע ביצור קפסולות תרופות.

לעיתים נעשה שימוש באינדיגו כרמין בעת ניתוח אצל היולדת, במטרה לזהות דליפת מי שפיר. בניתוח אורולוגי מוזרק לרוב אינדיגו כרמין לוריד במטרה להדגיש חלקים בדרכי השתן. הצבע מסונן במהירות ממחזור הדם באמצעות הכליות וצובע את השתן בכחול. יחד עם זאת, הצבע יכול לגרום לעלייה מסוכנת בלחץ הדם במקרים מסוימים.

== סיכונים בריאותיים ==
אינדיגו כרמין מזיק למערכת הנשימה אם שואפים אותו. הוא גם גורם גירוי בעור ובעיניים אם באים איתו במגע. מומלץ ללבוש ציוד מעבדה מתאים (חלוק, משקפי מגן וכפפות).

==קישורים חיצוניים==

קטגוריה:צבעי מאכל
קטגוריה:אינדולים
קטגוריה:אינדיקטורים
כחול בוהק FCF

כחול בוהק FCF (באנגלית: Brilliant Blue FCF), הוא צבע עבור מאכלים וחומרים שונים. הוא מיוצג כצבע מאכל באמצעות מספר E כ-E133. המראה שלו הוא אבקה כחולה-אדמדמה והוא מסיס במים.

== כימיה ==
כחול בוהק FCF הוא פיגמנטי צביעה סינתטי הנוצר באמצעות ארומטיות מנפט. הוא יכול להיות משולב עם טרטרזין (E102) במטרה לייצר גוונים שונים של ירוק.

== שימושים ==
בגלל צבע הכחול, ניתן למצוא אותו לעיתים בגלידות, אפונה בפחית, מרקים, שלגונים, מוצרי חלב, ממתקים ומשקאות, בעיקר בליקר קוראסאו. הוא משמש גם בסבונים, שמפו, תכשירי שטיפת פה ומוצרי הגיינה נוספים. במדעי האדמה נעשה שימוש בצבע הכחול על מנת לדמות חדירת מים לקרקע ולבחון את דרכי הפצתם.

== בריאות ובטיחות ==
בממתק [[סמרטיס בבריטניה, עשו שימוש בצבע כחול בוהק FCF עד שנת 2008 (עליון), לאחר מכן הוא הוחלף בצבע הטבעי ספירולינה (תחתון).]]
כחול בוהק FCF הוא צבע מאכל מאושר לשימוש באיחוד האירופי וארצות הברית וכן במדינות אחרות. יש לו היכולות ליצור תגובה אלרגית אצל אנשים בעלי אסתמה. בשנת 2003 הוציא מנהל המזון והתרופות האמריקאי הודעה לציבור במטרה לידע אותו בפוטנציאל הסכנה הקיים בצבעי מאכל סינתטיים. הצריכה היומית המקובלת לכחול בוהק FCF היא 10 מיליגרם לק"ג משקל גוף ליום.

==קישורים חיצוניים==

קטגוריה:אנילינים
קטגוריה:צבעי מאכל
לוקאס רידר

לוקאס רידר (בגרמנית: Lukas Raeder, נולד ב-30 בדצמבר 1993 באסן שבגרמניה) הוא כדורגלן גרמני המשחק בעמדת השוער ברוט-וייס אסן.

==קריירת מועדונים==
רידר שיחק כנער במספר מועדונים בעיר הולדתו אסן ובסביבתה, כמו דיסבורג, רוט-וייס אסן ושאלקה 04. ביוני 2012 חתם רידר בבאיירן מינכן, ושיחק בעיקר בקבוצת המילואים של המועדון, בה צבר 37 הופעות. רידר ערך את הופעת הבכורה שלו בבונדסליגה באפריל 2014 בהפסד הביתי 3-0 לבורוסיה דורטמונד, בו שיחקה באיירן מינכן בהרכב חסר מאוד במטרה לשמור כוחות למשחק חצי גמר ליגת האלופות מול ריאל מדריד שהיה אמור להתרחש שלושה ימים לאחר מכן. במשחק זה, רידר החליף במחצית את מנואל נוייר, וספג שניים מתוך שלושת השערים. בהמשך, פתח רידר בניצחון של באיירן 5-1 על קייזרסלאוטרן בגביע הגרמני. רידר שימש לרוב כשוער השלישי בהיררכיית השוערים של באיירן מינכן, אחרי מנואל נוייר וטום שטארקה, ומיעט לקבל הזדמנויות. עם זאת, רידר נחשב כשותף לטרבל של באיירן מינכן בעונת 2012/13 על אף שלא שיחק דקה אחת באותה עונה, ולדאבל בעונת 2013/14. 

ביולי 2014, עם חתימתו של פפה ריינה כשוער השני בבאיירן מינכן, חתם רידר בוויטוריה סטובאל מליגת העל הפורטוגלית על חוזה לשלוש שנים, שם הוא שיחק כשוער הראשון בתחילה, אך בהמשך ירד מעמדו והוא שימש שוער שני. בקיץ 2017, עם תום חוזהו, עזב רידר את הקבוצה וחתם בברדפורד סיטי, שם ערך הופעת ליגה אחת ושימש כשוער משנה. בתום עונת 2017/18 שוחרר מהקבוצה.

בקיץ 2018 חתם רידר ברוט-וייס אסן מהליגה האזורית המערבית, שהיא הרביעית בהיררכיית הליגות בגרמניה, וחזר למועדון בו שיחק בנעוריו.

==תארים==
עם באיירן מינכן:
* אליפות הבונדסליגה (2): 2013, 2014
* הגביע הגרמני (2): 2013, 2014
* הסופר קאפ הגרמני: 2012
* ליגת האלופות: 2013
* הסופר קאפ האירופי: 2013
* אליפות העולם לקבוצות: 2013

== קישורים חיצוניים ==

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני ויטוריה סטובל
קטגוריה:כדורגלני ברדפורד סיטי
קטגוריה:כדורגלני רוט-וייס אסן
קטגוריה:גרמנים שנולדו ב-1993
צהוב סנסט FCF

צהוב סנסט FCF (באנגלית: Sunset Yellow FCF) נקרא גם צהוב כתום S, הוא פיגמנטי צביעה אזו כתום המופק מנפט. כאשר נעשה בו שימוש במזון בארצות הברית הוא נקרא צהוב 6, באירופה הוא מסומן באמצעות מספר E כ-E110.

== שימושים ==
צהוב סנסט משמש במזון, קוסמטיקה ותרופות. לדוגמה הוא נכלל בסוכריות, קינוחים, חטיפים, מרקים, פירות משומרים, בריבות, ושתייה (הפנטה לסוגיה).

לרוב נעשה שימוש בצהוב סנסט ביחד עם אמרנת (E123), על מנת לייצר צבע חום בשוקולדים וקרמל.

== בטיחות ==
הצריכה היומית המקובלת היא 4 מיליגרם לכל ק"ג משקל גוף, על פי הנחיות האיחוד האירופי וארגון הבריאות העולמי.

== רגולציה ==

=== אירופה ===
צהוב סנסט היה אסור או מוגבל לשימוש כתוסף מזון בנורווגיה, פינלנד ושוודיה.

בשנת 2008 קראו רשויות הבריאות בבריטניה ליצרנים להפסיק להשתמש באופן וולונטרי ב-6 צבעי מאכל: טרטרזין, אזורובין, 	Ponceau 4R, קווינולין צהוב, צהוב סנסט ואדום אלורה AC.

תקנות האיחוד האירופי שנכנסו לתוקף בשנת 2010 מחייבות יצרני מזון לציין על האריזה של מזון המכיל אחד או יותר מ-6 צבעי המאכל הנ"ל הצהרה האומרת: "עלול ליצור השפעה שלילית על פעילות וקשב אצל ילדים".

=== ארצות הברית ===
צהוב סנסט הידוע בארצות הברית כצהוב 6, מאושר לשימוש כצבע ל: מאכל, תרופות וקוסמיטקה.

== מחלוקות ==
מאז שנות ה-70 ישנה דאגה ציבורית כי צבעי מאכל חשודים בגרימת התנהגות הפרעת קשב, ריכוז והיפראקטיביות בקרב ילדים. דאגה זו הובילה את רשויות המזון בארצות הברית ובמדינות נוספות לבחון מחקרים בנושא. בריטניה ביצעה מחקר לבחינת השפעת 6 צבעי המאכל שהוזכרו וכן סודיום בנזואט (חומר משמר), על ילדים שצורכים אותם באמצעות משקאות, המחקר פורסם ב-2007. המחקר מצא "קשר אפשרי בין צריכת צבעי מאכל וסודיום בנזואט להיפראקטיביות" בקרב ילדים. וועדת הייעוץ שבחנה את המחקר קבעה כי עקב מגבלותיו לא ניתן להשליכו על האוכלוסייה הכללית, וכי נדרש מחקר נוסף.

האיחוד האירופי סימון מוצרים המכילים את החומרים שנבדקו, כזהירות מונעת. בריטניה קראה ליצרי מזון להפסיק להשתמש בחומרים אלה באופן וולונטרי. בשנת 2009 בחנה הרשות האירופאית לבטיחות במזון את הנתונים והמידע וקבעה ש"הראיות המדעיות הקיימות לא מצביעות על קשר בין צריכת צבעי מאכל לשינוי התנהגות".

מנהל התרופות והמזון האמריקאי לא הוציא הנחיות חדשות לציבור בעקבות המחקר באירופה.

==קישורים חיצוניים==

קטגוריה:צבעי מאכל
חוות קינג

לוגו של חוות קינג על פורד F150
פרות ועגלים במחלקת Santa Gertrudis של החווה

חוות קינג (באנגלית: King Ranch) היא חווה חקלאית הממוקמת בין קורפוס כריסטי לבראונסוויל שבדרום טקסס. היא חולשת על שטח כולל של 3,340 קילומטרים רבועים והיא אחת החוות הגדולות בעולם. החווה נוסדה בשנת 1853 על ידי ריצ'רד קינג וגדעון קיי לואיס. החווה גדולה יותר משטחה של רוד איילנד וממדינת לוקסמבורג.

החווה מחולקת לארבע "מחלקות" (divisions) הנקראות "Santa Gertrudis", ה-"Laureles", ה-"Encino" וה-"Norias", אשר רק שתיים מהן גובלות פיזית אחת בשנייה וגם גבול זה יחסית קצר. 

בשנת 1961 הוגדרה החווה אתר מורשת לאומי (NHL).

== החווה המודרנית ==
בחווה עדרי בקר, חקלאות, כולל כותנה, קנה-סוכר, חיטה, דשא ומקורות הכנסה אחרים כגון מוצרי יוקרה ופעילות ציד ספורטיבי.

=== סוסים ===
בנוסף לעדרי הבקר, החווה מגדלת סוסים, כולל קאורטר, קאטינג ות'ורוברד וסוסיה אף זכו במספר תחרויות.

=== רכב פורד ===
בשנת 2001 חברת פורד הוסיפה דגם בשם King Ranch לסדרת F150, עם סימול הבקר של חוות קינג כלוגו.

=== ציד ===
בנוסף לפעילות ציד ספורטיבי "רגילה" קיימת חיה מיוחדת בחווה - הנילגאי, אשר מקורו בהודו והוא נרכש בשנת 1920 מהגן הזואולוגי בסן דייגו. כיום ישנה פעילות ציד מבוקרת של הנילגאי בחווה.
[[נילגאי]]

== ראו גם ==
* חוות וגונר

==קישורים חיצוניים==

* 
* 

קטגוריה:חוות
החזית הבלארוסית הראשונה

החזית הבלארוסית הראשונה הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש פולין וגרמניה, תוך שהיא כובשת לבסוף את ברלין.

==היסטוריה==
ב-20 באוקטובר 1943 שונה שמה של החזית הבלארוסית לחזית הבלארוסית הראשונה, ולמפקדה מונה קונסטנטין רוקוסובסקי.

החזית לחמה במבצע רגושב-זלובין, ולאחר מכן השתתפה במבצע בגרטיון שבו השמידה את הארמייה הגרמנית התשיעית, ובהמשך השתתפה החזית במבצע לובלין-ברסט. בנובמבר 1944 החליף גאורגי ז'וקוב את רוקוסובסקי בפיקוד על החזית, ובינואר 1945 השתתפה החזית במבצע ויסלה-אודר שבו התקדמה בזינוק אחד מהויסלה אל האודר.

ב-16 באפריל 1945 פתחה החזית יחד עם החזית האוקראינית הראשונה בקרב על ברלין. בתחילה הסתבכה החזית בקרב על רמת זלו, אך לבסוף פרצו כוחות החזית והגיעו לברלין, שם ניהלו קרבות קשים עד לכניעת העיר ב-2 במאי.

לאחר סיום המלחמה, הפכה החזית למפקדת הכוחות הסובייטיים בגרמניה.

==מפקדים==
* קונסטנטין רוקוסובסקי (אוקטובר 1943 - נובמבר 1944)
* גאורגי ז'וקוב (נובמבר 1944 - יוני 1945)

==קישורים חיצוניים==
* [https://web.archive.org/web/20200208193006/http://www.94d.ru/warway.php?id=136 החזית הבלארוסית הראשונה]

==הערות שוליים==

קטגוריה:יחידות צבא של ברית המועצות במלחמת העולם השנייה
קטגוריה:זירת מזרח אירופה במלחמת העולם השנייה
קטגוריה:חזיתות סובייטיות במלחמת העולם השנייה
קטגוריה:קבוצות ארמיות של בעלות הברית במלחמת העולם השנייה
קטגוריה:1944 בברית המועצות
קטגוריה:1945 בברית המועצות
גביע העם 1928

גביע העם או גביע ארץ ישראל הייתה התחרות הארצית הראשונה שאורגנה על ידי ההתאחדות לכדורגל בישראל שהוקמה בשנת 1928. המשחקים החלו ב-7 באפריל 1928 והסתיימו ב-26 במאי 1928. בתחרות השתתפו 11 קבוצות, וחברת היינות כרמל מזרחי העניקה את חסותה. 

במשחק הגמר הפועל תל אביב (ששמה היה אז "הפועל אלנבי") ניצחה את מכבי חשמונאי ירושלים עם התוצאה 0-2, אך לאחר המשחק הקבוצה הירושלמית הגישה ערעור להתאחדות בטענה שכדורגלן הפועל משה מאיר שהשתתף במשחק לא היה כלול ברשימת הכדורגלנים שהוגשה לפני המשחק. הערעור התקבל תוך החלטה ששתי הקבוצות הוכרזו כזוכות בגביע.

==התוצאות==

* הערה: הקבוצה שאירחה את המשחק במגרשה הביתי צוינה כראשונה בכל זוג.

==משחק הגמר==

בעקבות ערעור הוכרז ששתי קבוצות זכו בגביע

==קישורים חיצוניים==
* [https://web.archive.org/web/20131013235121/http://football.org.il/Archive/Articles/Pages/history18.aspx.aspx תיאור התחרות באתר ההתאחדות]
* 

==הערות שוליים==

קטגוריה:תחרויות כדורגל ב-1928
קטגוריה:ארץ ישראל: תחרויות כדורגל
צד א' צד ב' (אלבום של מתי כספי)

צד א' צד ב הוא אלבום הסולו השלישי של המוזיקאי והזמר הישראלי מתי כספי, שיצא באוקטובר 1978.
== הפקה ==
בתחילת 1978 הקליט מתי כספי אלבום שלישי, חדש, אך החליט לגנוז אותו בשל חוסר שביעות רצונו מהתוצאות. יהונתן גפן הציע לו להקליט אלבום קאברים. כספי החל בעבודה באפריל והתקליט יצא לאור באוקטובר. האלבום צד א' צד ב' מכיל שירים שהולחנו על ידי כספי למילותיהם של יהונתן גפן, אהוד מנור, דן מינסטר, שמרית אור, ירון לונדון, לאה גולדברג וכספי עצמו. האלבום כולל שירים שבוצעו והתפרסמו בעבר על ידי מבצעים אחרים, ובאלבום זה זכו לגרסה של כספי. כך, למשל, השיר "מקום לדאגה" שבוצע כבר בשנת 1975 על ידי שרה בדישי (אז פורסם בשם "יש מקום לדאגה"), השיר "זה מכבר" שבוצע על ידי אושיק לוי והשירים "עוד יבוא היום" ו"שיר היונה" שבוצעו על ידי נתנאלה.

עטיפת האלבום, הכוללת את צללית פניו של מתי כספי מביט שמאלה, עוצבה על ידי דוד טרטקובר ומשמשת כיום כאלמנט עיצובי באתר האינטרנט של מתי כספי.

שני אלבומים מאוחרים יותר של כספי התייחסו בשמם לשמו אלבום זה:
* "צד נוסף" - אלבומו הרביעי של כספי שיצא בשנת 1980 והוקדש לשירי ילדים
* "צד ג' צד ד'" - אלבום שיצא בשנת 1987, וגם הוא כולל גרסאות של כספי לשירים שהלחין למבצעים אחרים

אלבומו של אסף אמדורסקי, "צד א'", משנת 2011, מתייחס הן בשמו והן בעיצוב עטיפתו לאלבום "צד א' צד ב'".

== רשימת השירים ==

== קרדיטים ==
* מתי כספי - שירה, גיטרה בס, תופים, כלי הקשה, קלידים
* חיים רומנו - גיטרות
* שם טוב לוי - חליל
* פטר ורטהיימר - סקסופון
* מורטון קם - סקסופון
* התזמורת הפילהרמונית הישראלית - כלי נשיפה וכלי מיתר
* טומי פרידמן - טכנאי הקלטה

== קישורים חיצוניים ==

* [http://www.matticaspi.co.il/albums/sideasideb.shtml האלבום "צד א' צד ב'" באתר האינטרנט של מתי כספי]
* [https://web.archive.org/web/20171201031050/http://mooma.mako.co.il/Discs.asp?ArtistId=8792&AlbumId=2647 צד א' צד ב'] באתר MOOMA

קטגוריה:אלבומי 1978
קטגוריה:אלבומי מתי כספי
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
קטגוריה:אלבומים שהופקו על ידי מתי כספי
היזק על ידי כלב

היזק על ידי כלב בדיני נזיקין בישראל הוא עוולה נזיקית המתארת נזק גופני הנגרם מתקיפה של כלב. הסעיף על פי פקודת הנזיקין מטיל באופן אוטומטי על בעלי הכלב לפצות את הניזוק, מלבד מצבים מסוימים.
שלט בגינה ציבורית המודיע על הקצאת זמן מוגדר בה לשהיית כלבים ומפרט מניעת היזקי הכלבים
עוולת היזק על ידי כלב הוכנסה כתיקון, בשנת 1992, ביוזמתו של ח"כ אברהם בורג, בעקבות שורה של תקיפות של כלבים כנגד ילדים קטנים, שהובילו לפציעות קשות. הדבר הוביל לחקיקת סעיפים 41א-41ג בפקודת הנזיקין שעוסקים בהיזק על ידי כלב, כדי לתת מענה לתופעה. בהליך החקיקה, הייתה התלבטות אם להטיל אחריות רק על בעלי כלבים מועדים או על כל בעלי הכלבים, אך נוכח חומרת התופעה הוכרע כי יש להטיל אחריות על כלל בעלי הכלבים. המחוקק ביקש בכך להיטיב עם הניזוק שנפגע בנזק גוף שנגרם על ידי כלב, ולהפוך את תביעתו לקלה יותר מבלי שיצטרך להוכיח רשלנות של בעל הכלב, הפרת חובה חקוקה וכדומה.

==תנאים וסייגים==
היזק על ידי כלב מוגדר בסימן ד'1 לפקודת הנזיקין וקובע כך:

סעיף 41א קובע מספר תנאים לעוולה: מדובר בנזק גוף, הנזק נגרם על ידי כלב (לא חייבת להיות נשיכה ואף לא מגע), המפצה הוא הבעלים או המחזיק בכלב בדרך קבע, אין חשיבות לעובדה אם הייתה רשלנות. 

סעיף 41ב מגדיר הגנות שכאשר מתקיימת אחת מהן, אין עילה לתביעה דרך "היזק על ידי כלב", אך ניתן לתבוע דרך עוולות אחרות בפקודת הנזיקין או מחוצה לה.

==הערות שוליים==

קטגוריה:דיני נזיקין
קטגוריה:כלבים מסוכנים לציבור
קטגוריה:בעלי חיים בחוק
קטגוריה:ישראל: בעלי חיים והאדם
קטגוריה:כלבים בתרבות
פריץ-הוברט גרזר

גנרל פריץ-הוברט גרזר (בגרמנית: Fritz-Hubert Gräser; 3 בינואר 1888 - 4 בנובמבר 1960) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
גרזר נולד ב-3 בינואר 1888 בפרנקפורט על האודר, שהשתייכה לאימפריה הגרמנית. בשנת 1907 התגייס גרזר לצבא הגרמני הקיסרי, והצטרף לרגימנט הגרנדירים ה-12 (ברנדנבורג ה-2 - קרל, נסיך פרוסיה), ולחם בשורותיו בפרוץ מלחמת העולם הראשונה. ב-29 בספטמבר 1915 נפצע גרזר באורח קשה בראשו, ולאחר החלמתו מילא תפקידי מטה שונים בדיוויזיה ה-41, בקבוצת ארמיות הארכידוכס קרל, הקורפוס ה-3, ודיוויזיית המילואים ה-1. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

בשנת 1920 השתחרר גרזר מהצבא, וקנה לו אחוזה ברפן. בשנת 1927 מונה גרזר לראש מחלקת מנועים בAG. בשנת 1932 התגייס גרזר שוב לצבא ומונה למפקד מחוז הורנברג המערבי, וב-1 באוקטובר 1933 מונה למפקד המחוז הצבאי פרנקפורט על האודר. ב-1 במאי 1934 הועלה גרזר לדרגת מיור, והועבר לרגימנט הרגלים ה-8. בין יולי לספטמבר 1934 השתתף בקורס הכשרה לקצינים, וב-1 באוקטובר 1934 מונה למפקד הגדוד הראשון ברגימנט הרגלים ה-8. ב-1 באפריל 1936 הועלה גרזר לדרגת אוברסט לוטננט, וב-1 באוקטובר 1938 הועלה לדרגת אוברסט. ב-26 באוגוסט 1939 מונה למפקד רגימנט הרגלים ה-29.

===מלחמת העולם השנייה===
עם פרוץ המלחמה היה גרזר מפקד רגימנט הרגלים ה-29, ולחם עמו במערכה בפולין, כחלק מהדיוויזיה ה-3 במסגרת הקורפוס ה-2. במהלך המערכה על צרפת לחם גרזר עם הרגימנט שבפיקודו כחלק מהדיוויזיה ה-3 במסגרת הקורפוס ה-3, וקיבל על פעולותיו ב-19 ביולי 1940 את עיטור צלב האבירים של צלב הברזל. במהלך מבצע ברברוסה לחם גרזר עם הרגימנט שבפיקודו כחלק מהדיוויזיה הממונעת ה-3 במסגרת הקורפוס הממונע ה-56, וב-11 ביולי 1941 נפצע קשה ורגלו השמאלית נקטעה. לאחר תקופת החלמה ארוכה שבמהלכה הועלה גרזר לדרגת גנרל מיור, ב-1 באוקטובר 1941, מונה גרזר ב-1 במרץ 1943 למפקד הדיוויזיה הממונעת ה-3, שהפכה ב-23 ביוני 1943 לדיוויזיית הפאנצרגרנדיר ה-3. ב-15 במאי 1943 הועלה גרזר לדרגת גנרל לוטננט, וב-26 ביוני 1944 קיבל תוספת עלי אלון לעיטור צלב האבירים של צלב הברזל. ב-27 ביוני 1944 מונה גרזר למפקד קורפוס הפאנצר ה-24, שהיה חלק מארמיית הפאנצר הראשונה במסגרת קבוצת ארמיות צפון אוקראינה, וב-20 באוגוסט 1944 מונה גרזר למפקד קורפוס הפאנצר ה-48, שהיה חלק מארמיית הפאנצר הראשונה במסגרת קבוצת ארמיות צפון אוקראינה. ב-1 בספטמבר 1944 הועלה גרזר לדרגת גנרל חיל השריון, וב-21 בספטמבר 1944 מונה למפקד ארמיית הפאנצר הרביעית, ולחם עימה במהלך מבצע ויסלה-אודר ובמהלך הקרב על ברלין. ב-8 במאי 1945 קיבל תוספת חרבות לעיטור צלב האבירים של צלב הברזל, ובאותו יום נפל בשבי בעלות הברית.

===לאחר המלחמה===
גרזר שוחרר מהשבי בשנת 1947. לאחר שחרורו התגורר גרזר בגטינגן, עד למותו ב-4 בנובמבר 1960.

== קישורים חיצוניים ==

* [http://www.lexikon-der-wehrmacht.de/Personenregister/G/GraeserFH.htm פריץ-הוברט גרזר] באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב

קטגוריה:גרמנים שנולדו ב-1888
קטגוריה:גרמנים שנפטרו ב-1960
טריי גאודי

טריי גאודי (באנגלית: Trey Gowdy; נולד ב-22 באוגוסט 1964) הוא עורך דין ופוליטיקאי. גאודי הוא חבר המפלגה הרפובליקנית וכיהן כחבר בית הנבחרים של ארצות הברית מטעם המחוז הרביעי של קרוליינה הדרומית.

==ביוגרפיה==
גאודי נולד בגרינוויל וגדל בספרטנבורג שבקרוליינה הדרומית. ב-1986 סיים תואר ראשון בהיסטוריה באוניברסיטת ביילור וב-1989 סיים תואר במשפטים באוניברסיטת קרוליינה הדרומית.

שימש עוזר שופט בבית המשפט לערעורים של קרוליינה הדרומית, לאחר מכן עבד כעורך דין פרטי וב-1994 נבחר לתובע פדרלי. בשנת 2000 נבחר לפרקליט מדינה בבית המשפט עבור הסבב השביעי בקרוליינה הדרומית וכיהן בתפקיד במשך שש קדנציות.

ב-2010 התמודד בבחירות המקדימות של המפלגה הרפובליקנית למושב המחוז הרביעי של קרוליינה הדרומית בבית הנבחרים של ארצות הברית. הוא זכה לתמיכת תנועת מסיבת התה וניצח את חבר הקונגרס המכהן בוב אינגליס, ברוב של 70% בסיבוב השני. לאחר מכן ניצח גם בבחירות הכלליות ברוב של 63% ובינואר 2011 הושבע לחבר הקונגרס. הוא נבחר לכהונות נוספות ב-2012, ב-2014 וב-2016. במאי 2014 נבחר ליושב ראש ועדת בית הנבחרים לחקירת אירועי מתקפת הטרור בקונסוליה האמריקנית בבנגאזי. בינואר 2018 הודיע שאין בכוונתו להתמודד לתקופת כהונה נוספת.

בבחירות לנשיאות ב-2016 הביע גאודי תמיכה במרקו רוביו.

לאחר פרישתו מבית הנבחרים, הצטרף משרד עורכי דין וכן החל להשתתף בתוכניות ברשת פוקס, בה הוא מגיש את התוכנית "Sunday Night in America with Trey Gowdy."
גאודי נשוי ואב לשניים.

==קישורים חיצוניים==

* [https://web.archive.org/web/20160113135754/https://gowdy.house.gov/about-trey טריי גאודי] באתר בית הנבחרים
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי אוניברסיטת ביילור
קטגוריה:בוגרי בית הספר למשפטים באוניברסיטת קרוליינה הדרומית
קטגוריה:חברי המפלגה הרפובליקנית (ארצות הברית)
קטגוריה:חברי בית הנבחרים של ארצות הברית מקרוליינה הדרומית
קטגוריה:עורכי דין אמריקאים
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1964
Tales of Dark

, שנקראת גם פשוט Tales of Dark, היא להקת דום-דת' מטאל גותי מסרביה המנגנת בסגנון הדומה ללהקות My Dying Bride ו-Draconian.

== חברי הלהקה ==
=== נוכחיים ===

* Dane Vraneš - גיטרה באס
* Nikola Čavar - גיטרה (2001 - היום)
* Arpad Takač - סולן (2001 - היום)
* Jovana Karajanov - סולנית (2003 - היום)
* Davor Menzildžic - קלידים וגיטרה (2004 - היום)
* Nina Aranđelović - קלידים (2009 - היום)
* Tony - תופים (2011 - היום)

=== לשעבר ===

* Dejan Dobrijević - גיטרה באס
* Radenko Marić - גיטרה באס (2001-2003)
* Vukašin Mandić - תופים (2001-2003)
* Kristijan Zavodski - גיטרות (2001-2008)
* Predrag Babić - קלידים (2001-2003)
* Borka Medić - שירה (2001-2003)
* Svetlana Radeka - גיטרה בס (2003-2006)
* Darko Stojanović - תופים (2004-2010)
* András Ispán - גיטרה באס (2007-2008)

== דיסקוגרפיה ==

* U kori tame - דמו, 2003
* Promo disc - דמו, 2005
* Fragile Monuments - אלבום אולפן מלא, 2006
* Perdition Calls - אלבום אולפן מלא, 2009

== קישורים חיצוניים ==

; וידאוקליפים:
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות דום מטאל
קטגוריה:להקות מטאל גותי